
Lietuvos Respublikos Vyriausybė

NUTARIMAS
DĖL LIETUVOS RESPUBLIKOS VYRIAUSYBĖS 2003 M. GEGUŽĖS 29 D. NUTARIMO NR. 685 „DĖL VIEŠOSIOS TVARKOS APSAUGOS KOMENDANTŪROS NUOSTATŲ IR SPECIALAUS LEIDIMO, SUTEIKIANČIO TEISĘ BŪTI TERITORIJOJE, KURIOJE ĮVESTA NEPAPRASTOJI PADĖTIS, IŠDAVIMO TAISYKLIŲ PATVIRTINIMO“ PAKEITIMO

Nr.
Vilnius

Lietuvos Respublikos Vyriausybė nutaria:
1. Pakeisti Lietuvos Respublikos Vyriausybės 2003 m. gegužės 29 d. nutarimą Nr. 685 „Dėl Viešosios tvarkos apsaugos komendantūros nuostatų ir Specialaus leidimo, suteikiančio teisę būti teritorijoje, kurioje įvesta nepaprastoji padėtis, išdavimo taisyklių patvirtinimo“ ir preambulę išdėstyti taip:
„Vadovaudamasi Lietuvos Respublikos nepaprastosios padėties įstatymo (Žin., 2002, Nr. 64-2575) 15 straipsnio 7 dalimi, Lietuvos Respublikos Vyriausybė nutaria:“.
2. Pakeisti nurodytu nutarimu patvirtintus Viešosios tvarkos apsaugos komendantūros nuostatus:
2.1. Pakeisti 2 punktą ir jį išdėstyti taip:
„2. Šiuose Nuostatuose vartojamos sąvokos apibrėžtos Lietuvos Respublikos nepaprastosios padėties įstatyme (Žin., 2002, Nr. 64-2575).“
2.2. Pakeisti 5 punktą ir jį išdėstyti taip:
„5. Institucija, atsakinga už ekstremalių situacijų ar krizės valdymą, siekdama pašalinti Lietuvos Respublikos nepaprastosios padėties įstatymo 3 straipsnyje nurodytą grėsmę, koordinuoti valstybės ir savivaldybių institucijų darbą ir taikyti Lietuvos Respublikos nepaprastosios padėties įstatymo nustatytas nepaprastąsias priemones, prireikus steigia komendantūras. Komendantūra yra pavaldi steigėjui.“
2.3. Pakeisti 10 punktą ir jį išdėstyti taip:
„10. Komendantūros darbo laiką nustato komendantas, suderinęs jį su institucija, atsakinga už ekstremalių situacijų ar krizės valdymą.“
2.4. Pakeisti 12.1 papunktį ir jį išdėstyti taip:
„12.1. organizuoja ekstremalios situacijos ar krizės padarinių šalinimą, būtinų tam pajėgų telkimą ir išteklių kaupimą, vadovauja šiems darbams;“.
2.5. Pakeisti 13 punktą ir jį išdėstyti taip:
„13. Komendantūra privalo:
13.1. informuoti instituciją, atsakingą už ekstremalių situacijų ar krizės valdymą, apie susidariusią ekstremalią situaciją, numatomus jos padarinius, taikomas ar siūlomas taikyti nepaprastąsias priemones;
13.2. informuoti visuomenę per visuomenės informavimo priemones apie ekstremalią situaciją ar krizę ir nepaprastųjų priemonių taikymą;
13.3. vykdyti kitas įstatymų ir Lietuvos Respublikos Vyriausybės nutarimų nustatytas pareigas.“
2.6. Pakeisti 14.1 papunktį ir jį išdėstyti taip:
„14.1. gauti iš valstybės ir savivaldybių institucijų, ūkio subjektų išsamią informaciją, kurios reikia ekstremalios situacijos ar krizės padariniams šalinti;“.
2.7. Pakeisti 15 punktą ir jį išdėstyti taip:
„15. Komendantūrų darbą organizuoja ir jų veiklai vadovauja vyriausiasis komendantas, kurį skiria į pareigas ir atleidžia iš jų Ministras Pirmininkas institucijos, atsakingos už ekstremalių situacijų ar krizės valdymą, vadovo teikimu.
Paskirtas vyriausiasis komendantas, suderinęs komendantų kandidatūras su institucijos, atsakingos už ekstremalių situacijų valdymą, vadovu, nedelsdamas skiria komendantus.“
2.8. Pakeisti 16 punktą ir jį išdėstyti taip:
„16. Vyriausiasis komendantas tiesiogiai pavaldus ir už komendantūrų darbą atsiskaito institucijos, atsakingos už ekstremalių situacijų ar krizės valdymą, vadovui.“
2.9. Pakeisti 19.4 papunktį ir jį išdėstyti taip:
„19.4. atsiskaito už savo veiklą vyriausiajam komendantui, institucijai, atsakingai už ekstremalių situacijų ar krizės valdymą.“
2.10. Pakeisti 22 punktą ir jį išdėstyti taip:
„22. Institucija, atsakinga už ekstremalių situacijų ar krizės valdymą, arba vyriausiasis komendantas privalo vykdyti įstatymų ir kitų teisės aktų nustatytą komendantūros veiklos priežiūrą.
Kitos valstybės institucijos komendantūros veiklą prižiūri ir kontroliuoja pagal kompetenciją.“
2.11. Pakeisti 23 punktą ir jį išdėstyti taip:
„23. Atsižvelgdama į tai, kad komendantūros teritorijoje nereikia taikyti Lietuvos Respublikos nepaprastosios padėties įstatymo nustatytų nepaprastųjų priemonių ar asmenims naudojimosi teisėmis ir laisvėmis apribojimų, institucija, atsakinga už ekstremalių situacijų ar krizės valdymą, gali apriboti komendantūros veiklą ar ją likviduoti.“
3. Pakeisti nurodytu nutarimu patvirtintų Specialaus leidimo, suteikiančio teisę būti teritorijoje, kurioje įvesta nepaprastoji padėtis, išdavimo taisyklių 3 punktą ir jį išdėstyti taip:
[bookmark: _GoBack]„3. Šiose Taisyklėse vartojamos sąvokos apibrėžtos Lietuvos Respublikos nepaprastosios padėties įstatyme (Žin., 2002, Nr. 64-2575).“



Ministras Pirmininkas



Vidaus reikalų ministras
